Document ID: /roh_data/filtered/fineweb-2-filterrobots_roh.jsonl.gz/48525

Sco quai ch’il president dal Lions Club Savognin/Surses Guido Luzio ha ditg, ins veglia s’avrir in zic. La decisiun da prender si dunnas saja crudada cun ina gronda maioritad.
Las quatter dunnas ch’èn ussa vegnidas prendidas si en il club, pon la fin da l’onn decider definitiv, sch’ellas vulan restar commembras. Sco quai che Guido Luzio ha ditg, ins haja guardà d’avair ina diversitad da professiuns en il club, quai saja ina da las pretensiuns dals statuts.
Il Lions Club è vegnì fundà il 1917 en ils Stadis Unids, quai cun il motto «We Serve». Far dal bun ad auters e metter il servetsch envers ils auters, sur l’agen profit. Il Lions Club Savognin/Surses è vegnì fundà l’onn 1992, il club padrin è quel da Lai.